Downloaded from YTS.MX
Official YIFY movies site: YTS.MX
ET VIRKELIGT EVENTYR
VANDFUGLE
DETTE ER EN DEL AF EN SERIE VIRKELIGE EVENTYR
SOM PRÆSENTERER MÆRKELIGE FAKTA OM DEN VERDEN VI LEVER I.
NATUREN ER DRAMATIKEREN I DISSE FILM.
DER ER INGEN OPDIGTEDE SITUATIONER ELLER FIGURER.
Siden tidernes morgen, har fuglen
inspireret kunstneren, forskeren og digteren.
I næsten uendelig mangfold,
har naturen spredt disse væsener over jorden.
Hver art har en lang og interessant historie,
men ingen er mere fascinerende
end vandfuglenes vaner og skikke.
I fordums tid var vandfugle en kilde til undren hos mennesker.
De dukkede pludselig op,
fløj ud over vandet
for atter at forsvinde ud i det uvisse.
Primitive mennesker tilbad nogle gange vandfulge som guder.
Ofte misundte mennesker dem
og længtes efter flyvningens mirakel
og himlenes frihed.
"Fri som fuglen" er et velkendt udtryk.
Og dog er en fugl langt fra fri.
Den flyver sjældent uden et klart formål,
og den har ét altopslugende arbejde, ganske enkelt at forblive i live.
Men naturen giver en hjælpende hånd.
I dette Et Virkeligt Eventyr,
opdager vi hvordan naturen har tilpasset vandfuglene
til at imødegå overlevelsens problemer.
Mange arter er trækfugle,
som disse suler,
der hvert år trækker fra ækvator
til Bonaventure Island i Saint Lawrence golfen.
Nordlige breddegrader
med 18 timers dagslys tillader intensivt fiskeri.
For sulerne er øen et enormt lejlighedskompleks.
De foretrukne lejligheder er på overetagen.
Men pladsen er så trang
at selv de smalleste hylder er overfyldte
og territorielle rettigheder vogtes nidkært.
Fiskepatruljer forlader og ankommer konstant til øen.
For at lande under disse trange betingelser,
giver svømmefødderne og vingerne
i kombination en maksimal bremseeffekt.
Med hver ankomst udveksles der hilsner.
Men til spørgsmålet om: "Var fiskeriet godt?"
Er svaret: "Nej."
Med disse mærkelige nik og svaj,
kommunikerer sulerne med hinanden
og identificerer deres mage.
Rederne er næsten udlukkende bygget af tang.
Der er en sådan mangel på dette materiale,
at suler tit stjæler hinandens reder,
hvis de er ubevogtede.
Denne tyv blev taget på fersk gerning,
hvilket medførte en del forlegenhed.
Trods de mange problemer,
færdiggøres hjemmene og æggene lægges,
kun ét æg per rede.
Nu begynder kampen om overlevelse.
Det er anstrengende at skulle bryde igennem en hård æggeskal.
De udvikler sig hurtigt,
og om et par uger vil han være i sin første fjerdragt.
At tilfredsstille ungernes appetit er en enorm opgave.
Når de er tre måneder gamle vejer ungerne mere end forældrene.
Han ved det ikke, men denne unge fugl bliver snart fodret for sidste gang.
I 10 dage vil han leve på oplagret fedt
mens han lærer at svømme, flyve og vigtigst af alt, at fiske.
Ofte lader sulen til at gå i en slags trance
og afsøger himmelen for et mystisk tegn.
Det betyder som regel, at en stime sild
er dukket op i dybet forneden.
Fiskene svømmer ofte dybt nede,
men sulen påbegynder din dykning så meget som 30 meter over overfladen.
For at dæmpe vandets indslag,
har naturen udrustet dem med pneumatiske celler,
støddæmpere, som beskytter brystområdet.
De lader aldrig til at støde sammen.
Deres timing er forbløffende.
Den Mexikanske Golf er langt fra Bonaventure Island,
men kampen for territorielle rettigheder fortsætter.
I denne ternekoloni,
skændes to mødre om en sammenblanding af afkom.
Det lader til at ungerne er vandret ind i den forkerte baggård.
Et par hak og lidt skældud, retter op på sagerne.
Som incitament til at opføre sig ordentligt,
tilbyder en mor sit afkom en lækker overraskelse.
Hendes nabo mener,
at den bedste måde børnene ude af ballade på,
er at sørge for de er fuldt optaget.
Dette er et par feterner.
For at undgå konkurrencen om redepladser på jorden,
flyttede denne art op i buskene for lang tid siden.
Feternen har faktisk ingen rede.
Den lægger sit æg på en bar gren.
Forældrene deles om æggets udrugning.
På mirakuløs vis bliver ægget på plads.
Den lille kylling er endnu mere utrolig,
den bliver på sin plads, indtil den er gammel nok til at flyve.
Den pompøse pelikan ligner en af naturens fejltagelser,
men kun på jorden.
I luften, er den et af designskunstens mesterværker
og en uovertruffen fisker.
Dens dykning er et studium i fuldkommen koordination.
Ved frokosttid fungerer pelikanens pung som en skål til fiskesuppe.
Men den første til at finde en lækkerbisken beholder den ikke altid.
Når en kamp opstår, nyder alle morskaben.
Alle på nær Niels Nedtrykt,
som ser skævt på hele affæren.
Trods størrelsen,
bliver pelikanen tit forstyrret af besværlige naboer.
Tyvagtige måger er en konstant hovedpine.
Hvide pelikaner foretrækker søbredder borte fra kysten.
Deres reder er enkle udhulninger gravet i sandet.
De nyudklækkede udsættes for elementerne,
og deres ældre søskendes jalousi.
Disse nøgne unger har ingen beskyttende dragt i flere uger.
Det er et under at de vokser op.
I naturen er viljen til overlevelse stærk.
Hvad en pelikan mangler i positur og ynde,
bliver mere end afvejet af dens beslutsomhed.
Ungerne er uafhængige og eventyrlystne,
hvilket er et problem i et trangt fællesskab.
Forældrene fordeler og flytter konstant rundt på deres afkom.
Forældre kender deres afkom,
og indtrængende bliver sat på plads.
Nogle gange går en unge for vidt
og bryder ind i spisekammeret.
Hvad ungen end finder, fortjener den afstraffelse.
For at sikre sine mange børns forplantning,
har naturen opfundet mange former for kurmageri.
Denne andrik, for eksempel, i sin strålende fjerdragt,
behøver bare sidde stille for at lokke sin mage.
Orlogmandsfuglen vinder også sin brud gennem påklædningen.
På halsen bærer den en stor pose.
Af en eller anden grund,
gør den ham uimodståelig for det modsatte køn.
Når en familie ankommer
og en far bliver hjemmegående,
punkterer hans ego fuldstændig.
Her slås to blishaner om en blishønes gunst.
Det er en alvorlig sag, der kan ende med drukning.
Den hjerteløse hun, er ligeglad med hvem der vinder.
Hun vil have en hurtig afgørelse og en mage.
Hun forlader dem før kampen er forbi
for at samle redemateriale.
Den kamptrætte vinder
er overvældet af grenene og sivene,
som han skal bygge hjem med til sin foretagsomme brud.
Tiden går.
Efter al postyret er dette præmien.
Hos snehejrer
kan konkurrencen under kurmageri føre til mærkelig adfærd.
Hvad angår kurmageri,
kan få overgå den vestlige lappedykker.
Det besynderlige ritual omfatter samling af mos til redebygning.
Efter festen begynder hjemmets gerninger,
men ikke før en flade af rør er blevet bygget.
Nu kan det flydende hjem ride på bølgerne.
For spidshalede ænder er det bunden i vejret,
og det betyder spisetid.
De lever af hvad de finder på den mudrede bund.
Blånæbbede ænder patruljerer derimod farvande langt fra land.
I kampen for overlevelse er madindsamling altafgørende.
Naturen giver fuglene forskellige spisevaner
og begrænser dem til adskilte fødepladser.
I dette cafeteria
er de lave vande reserveret for de spidshalede.
Blånæbbende søger efter mad længere nede.
Skarver, som denne, finder deres mad på ekstreme dybder.
Hvis de blånæbbede opdager noget særligt,
spredes nyheden hurtigt.
Sent ankomne behøver ikke bekymre sig, der er rigeligt.
Sultanhøns finder mad blandt åkanderne.
De meget store fødder giver balance
og støtte til at gå på bladene.
De er også praktiske når blade skal vendes.
For at imødekomme overlevelsens konkurrenceproblem,
er næb og kroppe tilpasset på mange interessante måder.
For disse vadefugle er lange ben nyttige,
og et langt, skarpt næb til spidning af fisk er også nødvendigt.
Den sorte skimmers næb
er udviklet til en specialiseret opgave.
Modsat de fleste fugle er skimmerens kæbe fastgjort,
mens den øvre del er bevægelig.
Det enestående udstyr gør skimmeren strålende til overfladefiskeri.
Skestorken er endnu et eksempel på naturens specialiserede design.
Den finder føde i samme vand som vadefugle,
men spiser ikke fisk.
Den føde består af småt havliv,
som den fortærer i store mængder.
Den brede, flade næb indeholder filtre, som adskiller maden fra vandet.
Næbbet er også praktisk når der skal bygges rede.
Disse vadefugle hedder klyder,
de finkæmmer laguner og marsklandskaber.
De fejer vandet med deres krumme næb.
I dette tilfælde er maden myggelarver.
Den krumnæbbede ryle er en nær slægtning til klyden,
dog vender næbbet den modsatte vej
til sondering af mudder og mos.
Den er en hengiven mor men også en god skuespiller.
Brækket-vinge-nummeret
er dens speciale når der er fare på færde.
Uden hensyn til sin egen sikkerhed lader den som om vingen er brækket
og lokker fjenden væk fra reden.
Her synes en kildire-mor, at der er noget galt.
Ikke mærkeligt. En unge er væk fra reden
og der er en fremmed i luften over dem.
Hun tager ingen chancer.
Overlader reden til far og begynder søgningen.
Kildiren bruger også taktikken med den brækkede vinge.
Mens hun holder udkig efter den bortløbne, blafrer hun ynkeligt.
Ungen bliver fundet og sendt hjem,
mens mor fortsætter sin dækaktion.
Med den fortabte under fars vinge,
er alle glade.
Hjejler forlader deres rede tidligt,
fra da af, er hjemmet der hvor moderen opholder sig.
Klire-mødre har tilsyneladende rytme.
Højt oppe i bjergenes smeltevand
lever vand-ringdrosselen,
som også kaldes vandstæren.
Den er på størrelse med en rødkælk,
og en af de mærkeligste vandfugle.
Den hverken dykker eller svømmer,
men kan gå på bunden af vandløb.
Her finder den fristende orme og larver til sine unger.
Vandstæren lever ved løbende vand,
hvor den er i sikkerhed fra de fleste fjender.
Ungerne frygter ikke det hurtige vand,
og begynder hurtigt at udforske det,
endda før de kan flyve.
Denne unge har ignoreret sine forældres advarsel.
Hvert dyp øger dens selvsikkerhed.
Pludselig bliver den fanget af strømmen.
Som et blad bliver den ført over katarakten.
Far prøver at hjælpe, men der er intet han kan gøre.
Det ender dog lykkeligt,
for eventyreren bliver skyllet i sikkerhed.
Både i troperne og bjergene,
har naturen specialiserede vidundere.
Da flamingoen spiser med hovedet nedad,
er underkæben udviklet som en massiv tang.
Dens smidige fødder roder op i den mudrede bund,
men den lange hals manøvrerer for at opsnappe rejer og snegle.
I et skænderi
kan den bøjelige hals understrege en pointe.
Og ved middagsluren,
er der altid et sted at hvile et træt hoved.
Flamingoen er en dygtig arkitekt
og bruger sit næb til at forme en høj rede af mudder.
Trods deres størrelse er flamingoen ret sky.
Den mindste forstyrrelse
sender en koloni på flugt.
De er kluntede og groteske til lands, og indbegrebet af ynde i luften.
Her er et sært syn.
Det ligner en sky af fugle mod den blå himmel.
Det er fugle,
men de har rede på en lille atol i Stillehavet.
Dette er sortfodede albatrosser,
eller albatrosser som de også kaldes.
Og her er et par af dem.
Mens den ene ligger på ægget står den hengivne mage ved siden af.
I andre klimaer skal æg beskyttes mod kulde.
I troperne skal de beskyttes mod
den varme sol,
så forældrene giver den nødvendige skygge.
For at opnå dette
må albatrossen få ægget ind i en fjeret pung under dens bryst.
Som man kan se,
at udruge et albatrosæg er ikke en nem opgave,
end ikke for en albatros.
Hver vandfugl er fra naturens hånd udrustet til overlevelse.
Der er mange af dem,
fulde af farve og skønhed.
Når de blandes bliver de et musikalsk digt,
en rytmisk, flydende rapsodi.
I vandfuglenes fascinerende liv,
er der mange hemmeligheder.
Dette Et Virkeligt Eventyr har blot udforsket nogle få.
Men som årstiderne skifter og livet fortsætter,
vil vandfuglene være en kilde til undren,
et mysterium og en skønhed for menneskeheden.
Slut